5.12.2009 Jurnalul Oficial al Uniunii Europene L 320/3 DECIZIA CONSILIULUI din 30 noiembrie 2009 privind acordarea de asistență macrofinanciară Armeniei (2009/890/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 308, având în vedere propunerea Comisiei, având în vedere avizul Parlamentului European, după consultarea Comitetului economic şi financiar, întrucât: (1) Relațiile dintre Armenia și Uniunea Europeană (UE) se dezvoltă în cadrul politicii europene de vecinătate. UE şi Armenia au convenit la 14 noiembrie 2006 un plan de acţiune în cadrul politicii europene de vecinătate care a identificat prioritățile pe termen mediu ale relațiilor dintre UE şi Armenia şi politicile asociate care se aşteaptă să conducă la o mai mare integrare economică. Cadrul relațiilor Uniunea Europeană — Armenia este consolidat de Parteneriatul estic recent lansat. ( Economia armeană a fost afectată din ce în ce mai grav de criza financiară internațională începând cu a doua jumătate a anului 2008, înregistrându-se scăderea producției, declinul veniturilor fiscale şi creşterea nevoilor de finanțare externă. (3) Redresarea şi ajustarea economică a Armeniei sunt spri- jinite de asistența financiară din partea Fondului Monetar Internaţional (FMI). În martie 2009, autoritățile armene au convenit cu FMI un nou acord stand-by în valoare de 540 milioane USD pentru a ajuta economia armeană să realizeze adaptarea necesară la criza economică. (4) În urma deteriorării suplimentare a situației economice și a unei revizuiri necesare a ipotezelor economice aflate la baza programului, precum şși a nevoilor de finanțare externă mai mari, s-a ajuns la un acord între Armenia şi FMI privind majorarea resurselor FMI cu 250 milioane USD, aprobat la 22 iunie 2009 de către Consiliul director al FMI. (5) Comunitatea intenționează să pună la dispoziție în 2009 şi 2010 subvenţii pentru sprijin bugetar, în temeiul Instrumentului european de vecinătate şși parteneriat (IEVP), însumând 32 milioane EUR. (6)  Armenia a solicitat asistență macrofinanciară supli- mentară din partea Comunității având în vedere înrău- tățirea situației și a perspectivelor economice. (7) Având în vedere faptul că un deficit rezidual de finanțare persistă în balanța de plăți din 2010, asistența macrofi- nanciară este considerată un răspuns corespunzător la solicitarea Armeniei, în contextul actual excepțional, de sprijinire a stabilizării economice, împreună cu actualul program FMI. De asemenea, se aşteaptă că prezenta asistență financiară să contribuie la scăderea nevoilor de finanțare bugetară. (8)  Pentru a asigura protecția eficientă a intereselor financiare ale Comunității în contextul prezentei asistenţe financiare, este necesar să se prevadă adoptarea, de către Armenia, a unor măsuri corespunzătoare pentru prevenirea și combaterea fraudei, a corupției și a altor nereguli legate de această asistență, precum şi existența unor controale efectuate de Comisie și a unor audituri efectuate de Curtea de Conturi Europeană. (9)  Punerea la dispoziție a asistenței financiare comunitare nu aduce atingere atribuțiilor autorității bugetare. (10) Asistenţa trebuie gestionată de către Comisie, în consultare cu Comitetul economic şi financiar. (11) Tratatul nu prevede, pentru adoptarea prezentei decizii, alte competențe decât cele prevăzute la articolul 308, DECIDE: Articolul 1 (1) Comunitatea pune la dispoziția Armeniei asistență macro- financiară sub forma unei facilități de împrumut și a unei subvenții în vederea sprijinirii stabilizării economice a Armeniei și a scăderii nevoilor bugetare şi ale balanței de plăți ale acesteia, identificate în actualul program al FMI.